Nie een Protea onder top-10 kolwers, boulersQuinton de Kock. Foto: Cricinfo. Net voor die aanvang van die Wêreldbeker-kriekettoernooi in Engeland het Faf du Plessis gesê die Protea-ringkoppe verwag nie Superman-agtige vertonings van die spelers nie. Die elftal moet eerder hul krieket geniet en net die “basics” goed doen. Daardie plan het egter by die venster uitgewaai toe die Suid-Afrikaners drie agtereenvolgende wedstryde verloor het, terwyl die reën waarskynlik gesorg het dat hulle ook nie harde bene teen die Wes-Indiërs op Southampton gekou het nie. Nou lê Afghanistan die naweek en wag vir ’n watertand-kragmeting: Die swakste span teen die tweede swakste span. Die Proteas is die enigste toetsspelende land wat nog nie met Rashid Khan, Mohammad Nabi en Kie kennis gemaak het nie. Statistieke is normaalweg ’n duidelike aanduiding van hoe goed ’n krieketspan vaar. Hoe meer spelers onder die top-10 kolwers en boulers, hoe beter presteer die span as ’n eenheid. Tans het die Proteas nie ’n enkele speler onder die top-10 nie. 15. Quinton de Kock (Suid-Afrika): vier wedstryde, 118 lopies, gemiddeld van 39.33 23. Andile Phehlukwayo (Suid-Afrika): vier wedstryde, vier paaltjies, gemiddeld van 34.00